கேள்வி: சிவக்கலை என்பது என்ன?
பதில்: சிவக்கலைகள் என்பன சைவ சமயம் சிவதத்துவம் அறிந்துகொள்ளும் கூறாகும். சிவக்கலையும் சிவயோகமும் ஒரே தங்க நாணயத்தின் இருபக்கங்கள் எனசிவக்கலையும் சிவயோகமும் என்ற கட்டுரையில் நா செல்லப்பா கூறியுள்ளார்.
கேள்வி: சிவக்கலை - வகைகள் குறித்து விரிவாக சொல்லுங்கள்.
பதில்: இந்த சிவக்கலைகள் ஐந்து வகைப்படுகின்றன. ஏழாவது உலக சைவ மாநாடு - கனடா சிறப்பு மலர் இதழ் பக்கம் 66 # நிவர்த்திக்கலை # பிரதிட்டாகலை # வித்தியாகலை # சாந்திக்கலை # சாந்தியாதீதக்கலை நிவர்த்திக்கலை: நிவர்த்திக்கலை என்பதை நிவிருத்திக்கலை என்றும் கொள்வர். இக்கலையின் நோக்கமானது மனதில் விருத்தியாகி இயங்கும் எண்ணங்களை அகற்றுவதாகும். கற்பனையில் இறைவனை காணுதல் இயலாது என்பதால் இறையைக் காண கற்பனை அழிப்பினை செய்ய வேண்டுவதே நிவர்த்திக்கலையின் நோக்கமாகும். பிரதிட்டாகலை: இறைவனுடைய அருட்சக்தியை மனதில் பிரதிட்டை செய்து வணங்கும் கலையாகும். வித்தியாகலை: வித்தியாகலை என்பது வித்தைகளை பெரும் பொருட்டு செய்யப்படும் கலையாகும். இக்கலை பூர்ண சிவக்கலையை சேராதிருக்கும் என்றும் கூறப்படுகிறது. சாந்திக்கலை: சாந்திக்கலை என்பது மன அமைதி வேண்டி சிவபெருமானை சரணடைதலாகும். இக்கலையில் சிவபக்தியுடன் பஞ்சாட்சர மந்திரத்தில் உள்ள சிவ எனும் இரண்டு அட்சரங்களை இடைவிடாது செபிக்கும் முறையுள்ளது. சாந்தியாதீதக்கலை: சிவபதத்தினை அடைய முப்பத்தாறு சிவதத்துவங்களையும், இடம் காலம் காரணம் என்ற மூன்று பரிணாமங்களையும் விட்டு விலக முயற்சி செய்வது சாந்தியதீதக் கலையாகும்.